**Návrh aktualizácie vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov ozbrojených síl Slovenskej republiky do tohto vojenského zastúpenia**

 Národná rada Slovenskej republiky svojím uznesením č. 1846 z 23. septembra 2005 vzala na vedomie návrh vojenského zastúpenia Slovenskej republiky pri orgánoch NATO/EÚ, národných podporných prvkov pri vojenských veliteľstvách NATO a vo vojenských štruktúrach NATO/EÚ a podľa čl. 86 písm. k) Ústavy Slovenskej republiky vyslovila súhlas s vyslaním príslušníkov ozbrojených síl Slovenskej republiky do vojenského zastúpenia. Predmetné vojenské zastúpenie bolo aktualizované uznesením Národnej rady Slovenskej republiky č. 255 z 15. decembra 2010.

 Z dôvodu zmien jednotlivých štruktúr NATO, v rámci ktorých pôsobia príslušníci ozbrojených síl Slovenskej republiky a vzhľadom na  aktuálne priority pôsobenia ozbrojených síl Slovenskej republiky v štruktúrach v rámci NATO a EÚsa určuje vojenské zastúpenie Slovenskej republiky pri orgánoch a vo vojenských štruktúrach NATO a EÚ a vyslanie príslušníkov ozbrojených síl Slovenskej republiky do tohto vojenského zastúpenia takto:

**A.1) vojenské zastúpenie Slovenskej republiky pri orgánoch NATO a EÚ a národné podporné prvky pri veliteľstvách NATO:**

**a) vojenské zastúpenie v rámci Stálej delegácie Slovenskej republiky pri NATO:**

1. Úrad vojenského predstaviteľa pri Vojenskom výbore NATO s poverením zastupovať Slovenskú republiku aj pri Vojenskom výbore Európskej únie v Bruseli/Belgické kráľovstvo;

2. Úrad národného vojenského predstaviteľa pri Najvyššom veliteľstve spojeneckých síl v Európe (SHAPE) v Monse/Belgické kráľovstvo;

3. Národný styčný tím ozbrojených síl Slovenskej republiky pri Spojeneckom veliteľstve pre transformáciu (ACT) v Norfolku/Spojené štáty americké s poverením zastupovať Slovenskú republiku aj v Koaličnom koordinačnom centre (CCC) v Tampe /Spojené štáty americké.

**b) národné podporné prvky pri veliteľstvách NATO:**

1. Národný podporný prvok ozbrojených síl Slovenskej republiky pri Spojeneckom veliteľstve spoločných síl (HQ JFC Brunssum) v Brunssume, Holandské kráľovstvo;

2. Národný podporný prvok ozbrojených síl Slovenskej republiky pri Spojeneckom veliteľstve vzdušných síl (HQ AIRCOM Ramstein) v Ramsteine, Nemecká spolková republika;

3. Národný podporný prvok ozbrojených síl Slovenskej republiky pri Výcvikovom stredisku spoločných síl (JFTC Bydgoszcz) v Bydgošti/Poľská republika.

 Celkové počty v štruktúrach uvedených v bode A.1) sa určujú do 40 príslušníkov ozbrojených síl Slovenskej republiky;

**A.2) vojenské zastúpenie vo vojenských štruktúrach NATO a EÚ**

 Príslušníci ozbrojených síl plnia vo vojenskom zastúpení vo vojenských štruktúrach NATO a EÚ povinnosti v súlade s opisom funkčnej náplne (Job description/Job specification), právnym poriadkom Slovenskej republiky a medzinárodnými zmluvami, ktorými je Slovenská republika viazaná.

**vojenské štruktúry NATO**

Medzinárodný vojenský štáb (IMS) v Bruseli/Belgické kráľovstvo.

Agentúra NATO pre komunikácie a informácie (NCIA) v Bruseli/Belgické kráľovstvo;

2.1. Programovacie centrum NATO (NPC Glons) v Glonse/Belgické kráľovstvo;

veliteľská štruktúra NATO:

* 1. Najvyššie veliteľstvo spojeneckých síl v Európe (SHAPE) v Monse/Belgické kráľovstvo;

3.1.1. Spojenecké veliteľstvo spoločných síl (HQ JFC Brunssum) v Brunssume/Holandské kráľovstvo;

3.1.2. Spojenecké veliteľstvo vzdušných síl (HQ AIRCOM Ramstein) v Ramsteine/Nemecká spolková republika;

3.1.2.1. Spoločné operačné stredisko letectva (CAOC Uedem) v Uedeme/Nemecká spolková republika;

3.1.3. Veliteľstvo Skupiny komunikačných a  informačných systémov NATO (NATO CIS Group HQ Mons) v Monse/Belgické kráľovstvo;

3.1.3.1. 3. spojovací prápor NATO (3. NSB Bydgoszcz) v Bydgošti/Poľská republika;

* 1. Najvyššie spojenecké veliteľstvo pre transformáciu (HQ SACT) v Norfolku/Spojené štáty americké a jeho Štábny prvok v Európe (SEE Mons) v Monse/Belgické kráľovstvo;

3.2.1. Výcvikové stredisko spoločných síl (JFTC Bydgoszcz) v Bydgošti /Poľská republika;

4. ostatné štruktúry pôsobiace v rámci NATO:

 Predmetné štruktúry zahŕňajú najmä medzinárodné štruktúry pôsobiace v rámci NATO na základe Protokolu o statuse medzinárodných vojenských veliteľstiev zriadených podľa Severoatlantickej zmluvy podpísanom v Paríži 28. augusta 1952, v ktorých pôsobia príslušníci ozbrojených síl Slovenskej republiky na základe osobitných zmluvných dokumentov.

4.1 Veliteľstvo Mnohonárodného zboru Severovýchod (HQ MNC NE Szczecin) v Štetíne/Poľská republika;

4.2 Centrum výnimočnosti NATO pre oblasť spoločnej chemickej, biologickej, radiačnej a nukleárnej obrany (JCBRN COE Vyskov) vo Vyškove/Česká republika;

4.3 Centrum výnimočnosti NATO pre oblasť velenia a riadenia (C2 COE Utrecht) v Utrechte/ Holandské kráľovstvo;

4.4. Centrum výnimočnosti NATO pre oblasť spoločnej kybernetickej obrany (CCD COE Tallinn) v Taline/Estónsko;

4.5 Centrum výnimočnosti NATO pre oblasť spravodajstva ľudských zdrojov (HUMINT COE Oradea) v Oradea/Rumunsko;

4.6 Spravodajské centrum (IFC Molesworth) v Molesworthe/Veľká Británia;

4.7 Veliteľstvo špeciálnych operácií NATO (NSHQ Mons) v Monse/Belgické kráľovstvo;

4.8. Mnohonárodné logistické koordinačné centrum (MLCC Prague) v Prahe/Česká republika;

4.9 Škola NATO (NATO School Oberammergau) v Oberammergau/Nemecká spolková republika;

5. ostatné agentúry, veliteľstvá, centrá a školy v rámci NATO. Ide o pozície klasifikované ako dobrovoľný národný príspevok, do doby schválenia oficiálneho pridelenia členskej krajine;

**vojenské štruktúry EÚ**

 Výbory a agentúry EÚ, Vojenský štáb EÚ a vojenské štruktúry podliehajúce Rade EÚ v Bruseli/Belgické kráľovstvo.

 Celkové tabuľkové počty v štruktúrach uvedených v rámci bodu A.2) sa určujú do 131 príslušníkov ozbrojených síl Slovenskej republiky, pričom zastúpenie v ostatných agentúrach, veliteľstvách, centrách a školách v rámci NATO podľa odseku 5 sa určuje do 10 osôb.